
CAIET DE SARCINI
aferent documentaţiei de atribuire a contractului de achiziţie publică având ca obiect execuţie lucrări de "Construire Capelă mortuară"


1.INFORMAŢII GENERALE PRIVIND AUTORITATEA CONTRACTANTA
· Denumirea autorităţii contractante: UAT Oraşul Buhuşi, jud. Bacău;
· Număr de telefon: 0234261220
· Web: www.primariabuhuşi.ro 
· Email: achizitii@primariabuhusi.ro
· Sursa de finanţare a serviciului de proiectare: finanțare rambursabilă internă   și bugetul local
Denumirea obiectivului de investiţii: "Construire Capelă mortuară"
1.2.Ordonator principal de credite/investitor: Primar UAT Oraş Buhuşi
1.3.Ordonator de credite (secundar, terţiar): nu este cazul.
1.4.Beneficiarul investiţiei: UAT Oraşul Buhuşi
1.5.Elaboratorul caietului de sarcini: Serviciul Urbanism Investiții 
2.DATE DE IDENTIFICARE A OBIECTIVULUI DE INVESTIŢII:
2.1.Informaţii privind regimul juridic economie şi tehnic al terenului şi/sau al construcţiei existente, documentaţie cadastrală:
Lucrările se execută în intravilanul localității, pe domeniul public al orașului Buhuși, Carte Funciară nr.63270. In conformitate cu HGR 766/1997 clădirea este în categoria de importanță D.
Construcția aparține clasei de importanță IV, conform P100-1/2013.
2.2.Particularităţi ale amplasamentelor propuse pentru realizarea obiectivului de investiţii, după caz:
Din punct de vedere al amplasamentului capela mortuară este situată în Buhuși, strada Carpați, nr.8.
2.3.Descrierea succintă a obiectivului de investiţii propus din punct de vedere tehnic şi funcţional:
Prin proiect se propune demolarea capelei mortuare existente, cauzat de stare avansată de uzură și construirea unei capele noi.
Lucrările propuse respectă prevederile specificate în Certificatul de Urbanism nr. 016 din 25.02.2019, emis de Primăria Oraşului Buhuşi, în conformitate cu prevederile Legii nr. 50/1991, privind autorizarea executării lucrărilor de construcţii, republicată, cu modificările şi completările ulterioare. 
Construcția se va realiza pe parter și va fi compartimentată într-un hol, un grup sanitar, un spațiu pentru depozitare, un spațiu  pentru capelă.
Intrarea în capelă se  va face pe o terasa care parțial este acoperită.
La exterior clădirea va fi anvelopată cu o termoizolație din polistiren de 10 cm.gr. Structura construcției  va fi  pe zidărie portanta cu stâlpișori și grinzi din b.a. cu fundații de tip continuu din b.a. Planșeele sunt din b.a.
Acoperișul se va realiza tip șarpanta din lemn în 2 ape cu învelitoare din tabla de oțel de culoare maro. Scurgerea apelor se va realiza cu jgheaburi și burlane din tabla de oțel culoare maro, care vor deversa apele pluviale prin rigole in spațiul verde.
2.4.Cadrul legislativ aplicabil şi impunerile ce rezultă din aplicarea acestuia.
La execuţia lucrărilor se vor respecta prevederile Legii 10/1995 privind calitatea în construcţii, cu modificările şi completările ulterioare, Legea 50/1991, privind autorizarea executării lucrărilor de construcţii cu modificările şi completările ulterioare si normativele si prescripţiile tehnice in vigoare precum şi orice alta prevedere legală care se impune pentru proiect.
3.OBIECTUL CONTRACTULUI DE LUCRĂRI
Obiectul contractului de lucrări, ce urmează a fi încheiat, constă în execuţia lucrărilor pentru "Construire Capelă mortuară", în conformitate cu prevederile prezentului caiet de sarcini și a documentației tehnico-economice puse la dispoziție, întocmita de proiectantul S.C. HABITAT PRO-CON SRL Bacău.
4.PERIOADA CONTRACTULUI
4.1.Data de începere
Termenul pentru începerea îndeplinirii obligaţiilor contractuale de către Ofertant începe de la data emiteri ordinului de începe emis de Autoritatea contractantă. Ordinul de începere a execuţiei lucrărilor este emis după data comunicării constituirii garanţiei de bună execuţie a contractului.
4.2.Durata contractului
Este de la emiterea ordinului de începere a contractului şi până la semnarea Procesului verbal de recepţie finală a lucrărilor fără obiecţii din partea părţilor semnatare și este de 3 luni.
4.3.Executarea contractului
Executarea contractului de lucrări începe după constituirea garanţiei de bună execuţie, emiterea ordinului de începere a lucrărilor şi predarea - primirea amplasamentului proiectului şi se va termina după semnarea PV de recepţie finală a lucrărilor fără obiecţii din partea părţilor semnatare.
4.4.Prelungirea duratei de execuţie
Executantul va avea dreptul la prelungirea Duratei de Execuţie dacă se înregistrează sau se vor înregistra întârzieri cauzate de situaţiile stipulate în cele ce urmează, sub condiţia informării Achizitorului, în termen de 5 zile, asupra împrejurărilor ce pot determina prelungirea duratei de execuţie;
a)condiţiile climaterice extrem de nefavorabile, precum şi temperaturi care, potrivit normelor, normativelor şi agrementelor tehnice, nu permit punerea în execuţie a unor materiale sau procedee tehnice.
b)oricare alt motiv de întârziere care nu se datorează Executantului şi nu a survenit prin încălcarea contractului de către acesta; Executantul este îndreptăţit să solicite în scris prelungirea termenului de execuţie a oricărei părţi din lucrare.
5.CUANTUMUL GARANŢIEI
Cuantumul garanţiei de bună execuţie a contractului: 10% din preţul contractului de lucrări, fără TVA şi va fi eliberată conform articolului 42, alin 4 din HGR 395/2016,
6.MODUL DE PREZENTARE A PROPUNERII FINANCIARE
Propunerea financiară se exprimă în lei şi va cuprinde următoarele :
· formularul de ofertă care reprezintă elementul principal al propunerii financiare, respectiv actul prin care operatorul economic îşi manifestă voinţa de a se angaja d.p.d.v. juridic în relaţia contractuală cu entitatea contractantă,
· formulare F1, F2 şi F3 completate, inclusiv recapitulaţia, semnate pe ultima pagina a fiecărui formular,
· lista cuprinzând consumurile de resurse materiale, cu mâna de lucru, cu consumurile cu orele de funcţionare ale utilajelor, cu consumurile privind transporturile în corelaţie cu graficul de execuţie.
Criteriu de atribuire: - atribuire directă.
7.MODUL DE PREZENTARE A PROPUNERII TEHNICE:
Propunerea tehnică va fi elaborată în conformitate cu specificaţiile prevăzute în caietele de sarcini şi trebuie să corespundă cerinţelor minime prevăzute în caietele de sarcini (art.133, alin.2 din HGR 395/2016).
Propunerea tehnică se va elabora astfel încât aceasta să permită identificarea cu uşurinţă a corespondenţei cu specificaţiile tehnice din caietul de sarcini. Cerinţele impuse în specificaţia tehnică sunt considerate minimale, nerespectarea acestora duce la respingerea ofertei ca neconformă:
· Propunerea tehnică va fi însoţită de un opis, cu paginile la care se găseşte fiecare capitol/ subcapitol.
· Ofertantul va întocmi propunerea tehnica astfel încât sa asigure posibilitatea verificării corespondentei propunerii tehnice cu specificaţiile tehnice si cerinţele prevăzute in Caietul de sarcini.
· Propunerea tehnica se va întocmi intr-o maniera organizata, astfel încât procesul de evaluare a ofertei să permită identificarea facilă a corespondentei informaţiilor cuprinse în ofertă cu specificaţiile tehnice din caietul de sarcini.
· Oferta tehnica se va elabora în baza specificaţiilor din proiectul tehnic, caietele de sarcini, a normelor si normativelor tehnice din construcţii in vigoare, a avizelor/ autorizaţiilor aferente proiectului.
· La elaborarea ofertei, operatorii economici vor tine cont ca toate încercările pentru materialele puse in opera, prevăzute de legislaţia in vigoare, se vor face pe cheltuiala proprie.
· Propunerea tehnica trebuie sa îndeplinească condiţiile standard de asigurare a calităţii și de protecţia a mediului stabilite prin normative ale Uniunii Europene.
· Propunerea tehnica va conţine cel puţin informaţiile de mai jos, prezentate în capitole distincte:
1.Informaţii privind adecvarea la constrângerile fizice impuse de amplasamentele în cauza, prin realizarea unei descrieri privind:
· Posibilele zone de depozitare
· Accesele in şantier 
· Amplasarea lucrărilor temporare.
2.Prezentarea caracteristicilor tehnice ale lucrărilor - se vor descrie lucrările și principalele caracteristici ale acestora; se vor descrie:
a)Abordarea generala (metodologia) pentru realizarea lucrărilor pentru fiecare obiectiv în parte, cu respectarea condițiilor de trafic – propuse, având în vedere că pe perioada execuției lucrărilor se impune și   circulație rutieră în zona.
b)Succesiunea tehnologica de realizare a lucrărilor pentru fiecare categorie de lucrări.
c)Un program de lucru (tip Gantt) pentru execuţie lucrări cu descrierea pe scurt a activităţilor principale, arătând ordinea si durata in care Ofertantul își propune sa realizeze lucrările.
d)Modalitatea de acces la specialiştii necesari si obligatorii in vederea verificării nivelului de calitate corespunzător cerinţelor fundamentale aplicabile lucrărilor cuprinse in obiectul contractului, in conformitate cu prevederile Legii 10/1995 cu modificările si completările ulterioare si a altor acte normative incidente.
e)Modalitatea de acces la echipamente/ utilaje/ instalaţii etc. necesare pentru executarea lucrărilor prevăzute în obiectul contractului.
3.Prezentarea Declaraţiei prin care ofertantul sa dovedească faptul ca la elaborarea ofertei a ţinut cont de obligaţiile referitoare la condiţiile de munca si protecţia muncii (SSM), care sunt in vigoare la nivel naţional, precum si in domeniul mediului si social si le va respecta pe parcursul îndeplinirii contractului. Informaţii detaliate privind reglementările care sunt in vigoare la nivel naţional si se refera la condiţiile de munca si protecţia nimicii, securităţii si sănătăţii in munca, se pot obţine de la Ministerul Muncii, Familiei, Protecţiei Sociale si Persoanelor Vârstnice (site: www.mmuncii.ro).
Informaţii se pot obţine si de pe site-urile; http://wvvw,inspectmun.ro
hUp://www.apm.ro. Informaţiile detaliate privind reglementările care sunt în vigoare şi se referă la condiţiile de mediu şi protecţia mediului se pot obţine de pe site -ui : http:// www.mmediu.ro. După caz declaraţia va li completată şi de către subcontractanţi şi sau terţ susţinători.
4.Ofertantul va prezenta graficul fizic pentru execuţia lucrărilor.
Graficele de execuţie care nu vor fi întocmite conform cerinţelor vor conduce la considerarea ofertei ca fiind neconformă.
Pentru termene de execuţie a lucrărilor ofertantul va prezenta obligatoriu un grafic de execuţie detaliat, întocmit prin metoda drumului critic pentru fiecare obiectiv, graficele de execuţie detaliate vor fi însoţite obligatoriu de încărcările de resurse (manopera si utilaje) pentru fiecare zi de lucru precum si declararea programului zilnic de lucru pentru utilaje si personal. 
Ofertantul va prevedea, în graficul de execuţie, o perioada egala cu 15 zile calendaristice, necesare recepţiei lucrărilor, începând cu data notificării autorităţii contractante a terminării acestora si pana la recepţia efectiva. Graficele de execuţie care nu vor fi întocmite conform cerinţelor vor conduce la considerarea ofertei ca fiind neconforma. La întocmirea graficelor de execuţie a lucrărilor de construcţie, ofertanţii vor avea in vedere toate aspectele care ţin de: respectarea prevederilor din Documentaţia de Atribuire, a prevederilor legale privind calitatea in construcţii, a prevederilor normativelor in vigoare privind lucrările de construcţii, a temperaturilor medii pentru lunile cuprinse in grafic si a condiţionărilor impuse de lucrările de construcţie in sine. Oferta se considera neconformă daca ofertantul întocmeşte graficul de execuţie fără a ține cont de condiţionările tehnice rezultate din obligativitatea respectării normativelor si a prevederilor legale privind calitatea in construcţii, precum si a prevederilor si cerinţelor din Documentaţia de Atribuire.
5.Ofertantul va prezenta listele cuprinzând consumurile de resurse (materiale, manopera, utilaje si transporturi) necesare executării lucrărilor.
6.Pentru principalele materiale (de ex. cărămida goluri vert. 290x240x138 stas 5185, ciment, lemn, tablă etc.) se vor preciza furnizorii și se vor prezenta documente privind agrementarea acestora precum si documente privind calitatea lor.
7.Declaraţie privind partea / părţile din propunerea tehnica/ financiară care au caracter confidenţial cu argumentarea caracterului confidenţial.
8.Descrierea modului de mobilizare la constatarea defecţiunilor, în conformitate cu durata de intervenţie ofertată. Durata de intervenţie nu poate să fie mai mare de 24 de ore indiferent de zi lucrătoare sau nelucrătoare.
9.Contractul de execuţie de lucrări va fi asumat sub semnătură şi ştampilă, cu sau fără obiecţiuni şi depus în cadrul ofertei. Dacă există obiecţiuni la prevederile contractuale, acestea vor fi prezentate prin solicitare de clarificare până la data depunerii ofertei.
10.Ofertantul va prezenta lista privind personal tehnic de specialitate minim necesar pentru îndeplinirea contractului, precum şi orice document care certifica atestarea si calificarea acestora pe posturile nominalizate. Lista privind personalul tehnic de specialitate minim necesar pentru îndeplinirea contractului va cuprinde:
· Şef şantier - Absolvent cu studii superioare în domeniul construcţiilor cu experienţă în domeniul lucrărilor de instalațiilor de minim 3 ani;
· Responsabil tehnic cu execuţia pentru lucrări de instalații cu experienţă în domeniu;
· Responsabil cu sănătatea şi securitatea muncii pe şantier. 
Ca dovadă a calităţii, calificării şi experienţei personalului în cadrul propunerii termice vor fi depuse documente justificative necesare evaluării, respectiv:diplome, atestate, calificări, fişa de post, recomandare, pagină de gardă a proiectului sau orice alte documente similare/echivalente din care să rezulte informaţiile solicitate de AC.
11.Ofertantul va prezenta programul calităţii personalizat pentru prezenta lucrare, lista procedurilor tehnice de execuţie în corelaţie cu caietul de sarcini. Toate fişele tehnice, care însoţesc propunerea tehnică trebuie să fie emise de producător şi să fie în limba română sau traduse printr-un traducător autorizat şi să fie depuse în cadrul propunerii tehnice. Nu se accepta depunerea de documente netraduse.
12.Listele cu cantităţi pe categorii de lucrări detaliate F3 fără preţuri.
13.Ofertantul va prezenta o Declaraţie privind termenul de garanţie de bună execuţie acordat lucrărilor executate. Garanţie de bună execuţie nu poate să fie mai mică de 3 ani de la terminarea lucrărilor.
Nerespectarea cerinţelor din Caietul de sarcini atrage după sine descalificarea ofertei ca neconformă.
Propunerea tehnica se va prezenta la rubrica special prevăzuta in SICAP in acest sens, respectiv "Documente de calificare si propunere tehnica". Propunerea tehnică va cuprinde un comentariu articol cu articol, privind toate cerinţele din caietul de sarcini.
Ofertantul are dreptul de a include în Propunerea tehnică posibilitatea de a subcontracta o parte din contract. In acest caz, acesta are obligaţia de a preciza partea/părțile din contract pe care urmează sa le subcontracteze. In acest caz, ofertantul va prezenta DUAE in conformitate cu prevederile art 193 alin 1 din Legea 98/2016, împreuna cu Acord de subcontractare, completat, semnat si stampilat.
Orice denumire sau marca specificata in caietul de sarcini este însoţita de sintagma "sau echivalent".
Nu se considera propunere tehnica copierea caietului de sarcini şi sau a proiectului tehnic.
8.ETAPELE CONTRACTULUI - ÎN ORDINEA CRONOLOGICA:
1.Semnarea contractului de execuţie, cu prezentarea documentelor de asociere dacă este cazul si cu prezentarea datelor cu subcontractanţii dacă este cazul.
2.Constituirea contului de garanţie de bună execuţie în conformitate cu prevederile contractului şi a Documentaţiei de atribuire.
3.Emiterea ordinului de începere a contractului.
4.Plata taxelor ISC de către AC.
5.Informarea Inspectoratului în Construcţii Nord Est cu data de începere a lucrărilor de către AC.
6.Predarea, respectiv preluarea, amplasamentului; ofertantul câştigător va organiza şi asigura toate condiţiile pentru predarea şi preluarea amplasamentului cu respectare prevederilor legale .
7.Prezentarea graficului de execuţie detaliat a lucrărilor corelat în maxim 5 zile lucrătoare de la informarea Inspectoratului în Construcţii Nord Est cu data de începere a lucrărilor.
8.Executantul va organiza începerea efectivă a lucrărilor imediat după data de începere a lucrărilor.
9.Execuţia lucrărilor cu urmărirea Programului de control vizat de ISC.
10.întocmirea Cărţii construcţiei conform prevederilor legale în vigoare.
11.Depunerea situaţiilor de lucrări.
12.Recepţia la terminarea lucrărilor.
13.Recepţia la finalizarea lucrărilor.

9.DEPUNEREA SITUAŢIILOR DE LUCRĂRI PENTRU PLATĂ
Situaţiile de lucrări vor fi depuse la beneficiar numai cu semnătura diriginţilor de şantier şi vor cuprinde:borderou centralizator, devizele de lucrări conform formularelor F3, antemăsuratori detaliate, balanţa cantităţilor la zi, documente de calitate, PC de recepţie, de lucrări ascunse, PV de faze determinante, certificate de calitate, agremente tehnice, analize tehnice , teste corelate cu Programul de control vizat de ISC Bacău. În termen de 5 zile de depunerea de către Executant a acestor situaţii Beneficiarul le va verifica şi va informa executantul daca aceste documente sunt conforme. Executantul are obligaţia să răspundă în maxim 48 de ore la orice solicitare transmisă de către beneficiar.

10.OBLIGAŢIILE EXECUTANTULUI
Se va încadra în valorile ofertate şi va respecta termenele contractate.
Executantului va respecta prevederile Hotărârii de Guvern nr. 300 din 2 martie 2006 cu modificările ulterioare privind cerinţele minime de securitate şi sănătate pentru şantierele temporare sau mobile şi va întocmi propriul plan de securitate pe care îl prezintă AC în termen de 5 zile de la emiterea ordinului de începere a lucrărilor. În timpul execuţiei lucrărilor Executantul are obligaţia să desemneze persoane autorizate în domeniul securității şi sănătăţii în şantierele temporare sau mobile.
Ajustarea preţului contractului pe parcursul derulării contractului aflat în perioada sa de valabilitate se va efectua daca: apar modificări legislative cu impact asupra modalităţii de fundamentare a ofertei financiare (ex: modificare taxe si impozite) şi numai cu aprobarea scrisă a finanţatorului AC.
Executantul îşi. va găsi locul sau locurile pentru a-şi stabili organizarea de şantier în care să amplaseze birourile, atelierele, depozitele, utilajele etc. Beneficiarul împreună cu executantul vor stabili de comun acord un teren pentru organizarea de şantier.
Executantul va localiza de asemenea şi propriile zone de colectare şi depozitare a reziduurilor şi a materialelor nedorite, in conformitate cu regulamentele şi procedurile locale privind transportul şi depozitarea din fonduri proprii.
Executantul va obţine toate aprobările necesare de la autorităţile locale şi de la alţii pentru organizarea sa de şantier.
In perioada de execuţie, Executantul va organiza execuţia lucrărilor cu respectarea ordinului de începere a lucrărilor; va mobiliza resursele necesare execuţiei lucrărilor; va efectua trasarea si pichetarea lucrării; va efectua toate lucrările prevăzute in contract, inclusiv aprovizionările cu materiale; va întocmi toate documentele de calitate necesare recepţiei lucrărilor; va întocmi situaţiile de lucrări şi le va supune aprobării Dirigintelui de şantier desemnat de beneficiar; participa la întâlnirile organizate de beneficiar ori de cate ori va fi cazul; va soluţiona toate problemele care cad in sarcina sa, în termenele stabilite de Beneficiar; va comunica în scris cu Beneficiarul şi Dirigintele de şantier ori de cate ori va fi necesar; va transmite graficele de execuţie la cererea Beneficiarului sau a Dirigintelui de Şantier; va răspunde în maximum 48 de ore la orice solicitare scrisă transmisă de către Beneficiar; desemnează o persoană responsabilă cu implementarea contractului care va reprezenta ofertantul în comunicare cu Beneficiarul; va participa obligatoriu la toate vizitele/ controalele efectuate de către Beneficiar sau alte instituţii oficiale; va întocmi la două săptămâni sau ori de câte ori solicită Beneficiarul un raport cu stadiul al execuţiei proiectului şi îl va transmite către beneficiar şi către diriginte; va remedia / executa toate observaţiile / neconformităţile constatate în termenele impuse de către constatator pe cheltuiala sa; va depune situaţiile de lucrări însoţite de ataşamentele aferente, documentele de calitate, PVLA, Procese verbale de recepţie, condica de betoane sau alte documente solicitate de BENEFICIAR în maxim 48 de ore de la solicitare; va anunţa in scris Beneficiarul data terminării lucrărilor in vederea organizării si efectuării recepţiei; va transmite Beneficiarului Cartea Tehnică a construcţiei la momentul recepţiei la terminarea lucrărilor;
Nu se vor admite întreruperi nejustificate ale perioadei de execuţie a lucrărilor, indiferent daca vremea va fi nefavorabilă, ofertantul având obligaţia, ca la elaborarea ofertei să ţină cont de perioadele în care condiţiile climatice sunt nefavorabile execuţiei lucrărilor de construcţie..
Executantului va asigura nivelul de calitate corespunzător cerinţelor, printr-un sistem propriu de calitate, prezentat in cadrul ofertei tehnice, realizat prin personal responsabil tehnic cu execuţia si responsabil tehnic cu controlul calităţii;
Executantul va utiliza, in execuţia lucrărilor, numai produsele si procedeele prevăzute in certificate, sau pentru care exista agremente tehnice, care conduc la realizarea cerinţelor privind calitatea in construcţii;
Executantul va duce la îndeplinire, la termenele stabilite, masurile dispuse prin actele de control sau prin documentele de recepţie ale lucrărilor de construcţii;
Executantul va remedia pe propria cheltuiala, defectele calitative apărute din vina sa, atât in perioada de execuţie cat si in perioada de garanţie stabilita potrivit legii; în cazul în care executantul nu respectă această obligaţie beneficiarul va utiliza garanţia de bună execuţie şi va solicita plata de daune interese echivalente cu defectele stabilite.
Executantul va readuce terenurile afectate sau ocupate temporar, la starea lor iniţiala la terminarea execuţiei lucrărilor, pentru aceasta va prinde in oferta financiara sumele necesare pentru acoperirea tuturor cheltuielilor in acest sens.
Executantul se va ocupa de stabilirea răspunderilor tuturor participanţilor in perioada de execuţie - factori de răspundere, colaboratori, subcontractanţi - in conformitate cu sistemul propriu de asigurare a calităţii adoptat si cu prevederile in vigoare.
Executantul va asigura nivelul de calitate corespunzător cerinţelor esenţiale, prin personal propriu şi responsabili tehnici cu execuţia atestaţi, precum şi printr-un sistem al calităţii propriu conceput şi realizat.
Executantul daca constată în timpul execuţiei lucrărilor necorelări ale proiectului tehnic cu situaţia din teren este obligat să informeze în scris proiectantul, dirigintele de şantier şi beneficiarul în maximum 24 de ore şi să urmărească soluţionarea neconformităţilor în maximum 72 de ore; orice întârziere în derularea contractului din cauza nesoluţionării unor astfel de neconformităţi îndreptăţesc Autoritatea Contractantă să aplice penalizări către executant şi în cazul persistării problemelor se va realiza contractul şi se va solicita plata de daune interese echivalente cu valoarea contractului de lucrări.
La realizarea lucrărilor, se vor utiliza numai materiale agrementate, conform reglementarilor naţionale in vigoare, precum si a legislaţiei si standardelor naţionale, armonizate cu legislaţia U.E. Aceste materiale vor fi in concordanta cu prevederile Legii nr. 10/1995 privind obligativitatea utilizării de materiale agrementate in execuţia lucrărilor si a calităţii in construcţii.
In perioada execuţiei lucrărilor şi la remedierea oricăror defecte, Executantul va: avea în vedere siguranţa tuturor persoanelor în Şantier si va păstra Şantierul (atât timp cât este sub controlul său) precum şi Lucrările (atât timp cât acestea nu sunt terminate sau nu sunt folosite de către Beneficiar) intr-o stare adecvată pentru a evita orice pericol tuturor persoanelor indiferent dacă sunt sau nu autorizate să fie pe Şantier, şi furniza si menţine, pe cheltuiala sa, toate luminile, barierele si semnalele luminoase, atunci când şi unde este necesar, sau când sunt cerute de Diriginte pentru protecţia Lucrărilor sau pentru siguranţa şi confortul publicului sau altora. Executantul va amenaja si semnaliza în mod corespunzător punctele de intrare şi ieşire din Şantier pentru vehicule şi utilaje angajate la lucrare. Executantul se va asigura că, orice vehicul sau utila.) care iese din sau întră iu Şantier spre sau de pe un drum deschis traficului public, se va afla sub supravegherea unei persoane desemnate în scopul regularizării traficului şi care va fi identificabilă în mod uşor faţa de restul forţei de muncă.
Executantul va răspunde de remedierea şi rectificarea tuturor observaţiilor / neconformităţilor constatate în timpul execuţiei lucrărilor.
UAT Oraşul Buhuşi nu va fi responsabil pentru greşelile / erorile constatate de către UAT Oraşul Buhuşi şi sau alt organ de control / verificare asupra lucrărilor executate aceste revin în sarcina Executantului.
Executantul va răspunde tuturor clarificărilor transmise de toate autorităţile / entităţile care verifică documentaţia în termenul stabilit şi comunicat în scris de către UAT Oraşul Buhuşi. In cazul în care executantul nu răspunde solicitărilor efectuate de UAT Oraşul Buhuşi după maxim 48 de ore de la expirarea termenului UAT Oraşul Buhuşi va aplica penalităţi de întârziere conform datelor contractului; în cazul în care în timpul derulării contractului de lucrări se înregistrează că executantul nu a răspuns la cel mult două solicitări de clarificări contractul se reziliază şi se va solicita plata de către executant a daunelor interese către UAT Oraşul Buhuşi, în valoare egală cu contractul de finanţare încheiat de UAT Oraşul Buhuşi pentru finanțare.
Nu se acordă avans.
UAT Oraşul Buhuşi solicită din partea Executantului ca pe timpul derulării contractului de lucrări să se respecte regulile de conduită şi comunicare amiabilă.
UAT Oraşul Buhuşi solicită Executantul în mod expres să analizeze situaţia existentă în teren şi să întocmească o ofertă fermă pentru a evita ca în timpul execuţiei lucrărilor să fie solicitate modificări ale ofertei.
UAT Oraşul Buhuşi solicită în mod expres Executantul precum şi tuturor persoanelor care participă la execuţia lucrărilor să nu furnizeze informaţii şi date către alte persoane terţe decât cu acordul scris al UAT Oraşului Buhuşi. 
Nerespectarea acestei cerinţe permite UAT Oraşul Buhuşi să ceară daune interese egale cu valoarea prezentului contract de servicii.
Pe parcursul derulării contractului corespondenţa va fi în limba româna.
Proiectul tehnic anexat este parte a Caietului de sarcini.
Valoarea estimată este determinată din Devizul general privind cheltuielile de capital necesare realizării obiectivului de investiţie "Construire Capelă mortuară"
Valoarea estimată a lucrărilor este de 357.965,19 lei valoare fără TVA, respectiv 550915,87 lei valoare cu TVA.
Valoarea estimată a contractului ce urmează a fi atribuit nu cuprinde suma aferentă cheltuielilor diverse şi neprevăzute precizată în Devizul general Cap. 5.3 Diverse şi neprevăzute de 11.120,00 lei, la care se adaugă TVA, valoare totală 13.232,80 lei, aceasta putând fi accesată, după caz, în funcţie de necesităţi, prin modificarea contractului în condiţiile prevăzute la art. 221 din Legea nr.98/2016 privind achiziţiile publice.
Experienţa similară: Ofertantul trebuie să fi executat lucrări similare în ultimii 5 ani în valoare cumulată de cel puţin 358.000 lei, fără TVA, valoare care se poate demonstra prin însumarea valorilor lucrărilor executate în maxim 5 contracte de lucrări.
Ofertanţilor li se recomandă să viziteze şi să inspecteze amplasamentul, pentru estimarea eventualelor cheltuieli proprii, a riscurilor şi a tuturor datelor necesare pregătirii unei oferte fundamentate tehnico - economice în conformitate cu datele din teren.

13.OBLIGAŢIILE BENEFICIARULUI / ACHIZITORUL
Achizitorul: 
· va pune la dispoziţia ofertantului câştigător documentaţia tehnică şi autorizaţia de construire;
· UAT Oraşul Buhuşi va asigura comunicarea între proiectant şi executant şi va organiza întâlnirile de progres;
· UAT Oraşul Buhuşi întocmeşte PV de recepţie la terminarea lucrărilor în 14 zile de la comunicarea de către executant a finalizării lucrărilor,
· UAT Oraşul Buhuşi întocmeşte PV de recepţie la finalizarea lucrărilor în 14 zile de la expirarea perioadei de garanţie de bună execuţie,
14.Alte informaţii
Durata de execuţie estimata: 3 luni
Garanţia de buna execuţie: 10% din valoarea contractului, fără TVA.
Garanţia lucrării: minim 36 de luni.

